钦定古今图书集成/理学汇编/学行典/第203卷 > 曹洵
## 钦定古今图书集成/理学汇编/学行典/第203卷 > 曹洵

按《句容县志》：“曹洵，字文泽，承仙乡人，吏部尚书义之
孙。性明敏，早失父，随母张氏泣甚哀。人见其幼，未识
父面知痛，可谓天性孝也。祖母、夫人四子俱逝，尝诱
洵曰：‘汝长成，我死当服丧三年’。洵曰：‘无为是言，愿百
岁寿庶得尽养’。人异之曰：‘幼不知承继之制，而有承
继之心，亦天性也。甫成人，以大臣裔例入太学明经’”
待用。因忧祖母成疾，即告归侍养，授以散官，承颜悦
色，委曲尽孝，深得祖母懽。及祖母卒，哀毁逾礼。居丧
三年，葬祭悉遵古仪，乡人皆以“顺孙”称之。